Mulan (2020ko filma)

Mulan 2020ko Niki Caro zeelandaberritarrak zuzendutako ekintzazko film bat da. 1998ko izenburu berdineko marrazki bizidunetako filmaren berregokitzapena da, hau aldi berean Hua Mulan txinatar kondairan oinarritzen delarik. Liu Yifei, Donnie Yen, Jason Scott Lee, Yoson An, Gong Li eta Jet Li aktoreek antzeztu zuten.

 Argumentua 

Enperadore txinatarrak herrialdea iparraldeko inbaditzaileetatik babesteko familia bakoitzeko gizonezko bat gudarostean errekrutatzeko agindua ematen duenean, Hua Mulan, gerlari ohoretsu adindun baten alaba helduenak, aitaren lekua hartzen du. Gizonezkotzat aurkezten da, eta froga gogorrak igarotzen ditu, gerlari ohoretsu bihurtu eta bere aberriaren eta aita harroaren errespetua lortu arte.

 Estreinaldia eta polemika 
COVID-19 pandemiaren eraginez, hainbat aldiz atzeratu zen filmaren estreinaldia zinema aretoetan. Azkenik, Walt Disney Pictures ekoiztetxeak Disney+ streaming plataforman alokairuan estreinatzea erabaki zuen, 2020ko irailaren 4ean, zerbitzua eskuragarri zeukaten herrialdeetan (tartean Euskal Herrian), zinema aretoetatik pasa gabe. Handik gutxira, jada euskarazko azpidatziak prest zeuden, boluntario baten eskutik, ez Disneyren borondatez.

Zenbait talde politikok boikota eskatu izan dute filmaren kontra, Txinako agintaritzaren ikuspegi politikoak defendatzen dituelakoan. Bereziki, Liu Yifei aktore protagonistak Hong Kong-eko poliziaren alde hitz egin du hiri hartako protesta mugimenduaren kontestuan, eta horregatik jomugan jarri dute aktibista askok.

 Aktoreak 
 Liu Yifei: Mulan
 Crystal Rao: Mulan gaztea
 Donnie Yen: Tung komandantea
 Jason Scott Lee: Bori Khan
 Yoson An: Chen Honghui
 Gong Li: Xian Lang
 Jet Li: Enperadorea
 Tzi Ma: Hua Zhou
 Rosalind Chao: Hua Li
 Xana Tang: Hua Xiu
 Ron Yuan: Qiang sarjentua
 Jimmy Wong: Ling
 Doua Moua: Chien-Po
 Chen Tang: Yao
 Nelson Lee: Kantzilerra
 Cheng Pei-pei: Artekaria
 Utkarsh Ambudkar: Skatch
 Chum Ehelepola: Ramtish
 Arka Das: Red Fez
 Jun Yu: Cricket

 Erreferentziak 

 Kanpo estekak 
 IMDBko fitxa irakurgai 

Kategoria:Ameriketako Estatu Batuetako filmak
Kategoria:Abentura filmak
Kategoria:Ekintza filmak
Kategoria:Fantasiazko filmak
Kategoria:Gerra filmak
Kategoria:Film feministak
Kategoria:Sorginkeriari buruzko filmak
Kategoria:Txinan girotutako filmak
Kategoria:2020ko filmak
Kategoria:Berregokitzapen filmak
Kategoria:Walt Disney Picturesek ekoitzitako filmak